CELEX: 32005R1293
Language: bg
Date: 2005-08-05 00:00:00
Title: Регламент (ЕО) № 1293/2005 на Комисията от 5 август 2005 година за изменение на Регламент (ЕИО) № 2676/90 относно определянето на методи на Общността за анализ на вината

Важна правна забележка

|

32005R1293

Официален вестник n° L 205 , 06/08/2005 стр. 0012 - 0015

		20050805Регламент (ЕО) № 1293/2005 на Комисиятаот 5 август 2005 годиназа изменение на Регламент (ЕИО) № 2676/90 относно определянето на методи на Общността за анализ на винатаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино [1], и по-специално член 46, параграф 3 от него,като има предвид, че:(1) Методът за измерване на свръхналягането в пенливите и искрящите вина е определен съгласно международно признати критерии. На своето общо събрание през 2003 г. Международната организация по лозята и виното прие новото описание на този метод.(2) Използването на този метод ще гарантира по-опростеното и по-прецизно наблюдение и контрол на свръхналягането в тези вина.(3) Описанието на обичайния метод в глава 37 на приложението към Регламент (ЕИО) № 2676/90 на Комисията [2] вече не е необходимо и поради това параграф 3 от глава 37 следва да бъде заличен. Освен това актуализираното описание на този метод следва да бъде въведено с добавянето на нова глава към приложението към този регламент.(4) Поради това Регламент (ЕИО) № 2676/90 следва бъде съответно изменен.(5) Мерките, предвидени в настоящия регламент, са в съответствие със становището на Управителния комитет по виното,ПРИЕ НАСТОЯЩИЯ РЕГЛАМЕНТ:Член 1Приложението към Регламент (ЕИО) № 2676/90 се изменя съгласно приложението към настоящия регламент.Член 2Настоящият регламент влиза в сила на седмия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 5 август 2005 година.За КомисиятаMariann Fischer BoelЧлен на Комисията[1] ОВ L 179, 14.7.1999 г., стр. 1. Регламент, последно изменен с Регламент (ЕО) № 1188/2005 на Комисията (ОВ L 193, 23.7.2005 г., стр. 24).[2] ОВ L 272, 3.10.1990 г., стр. 1. Регламент, последно изменен с Регламент (ЕО) № 355/2005 (ОВ L 56, 2.3.2005 г., стр. 3).--------------------------------------------------20050805ПРИЛОЖЕНИЕПриложението към Регламент (ЕИО) № 2676/90 се изменя, както следва:1. Глава "37. Въглероден диоксид" се изменя, както следва:а) параграф 1 се изменя, както следва:i) заглавието се заменя със следното:"1. ПРИНЦИП НА МЕТОДА";ii) точка 1.2 се заличава;б) в параграф 2 заглавието на точка 2.3 се заменя със следното заглавие:"Изчисление на теоретичното свръхналягане";в) параграфи 3 и 4 се заличават;2. след глава 37 се добавя следният текст като глава 37а:"37а — ИМЕРВАНЕ НА СВРЪХНАЛЯГАНЕТО В ПЕНЛИВИ И ИСКРЯЩИ ВИНА1. ПРИНЦИПСлед стабилизиране на температурата и разклащане на бутилката свръхналягането се измерва с помощта на афрометър (манометър). То се изразява в паскали (Pa) (метод тип 1). Методът се прилага също и за аерирани пенливи вина и за аерирани искрящи вина.2. ОБОРУДВАНЕАпаратът, с който се измерва свръхналягането в бутилките с пенливо и искрящо вино, се нарича афрометър. Той може да има различна форма в зависимост от начина на затваряне на бутилката (с метални капсули, с капачка, с коркова тапа или с пластмасова запушалка).2.1 Бутилки с капсулиАфрометърът е съставен от три части (фигура 1):- горната част (винтов иглен държач) е съставена от манометър, пръстен за ръчно затягане, подвижен винт, който се плъзга в средната част, и игла, която минава през капсулата. В иглата има страничен отвор, който пренася налягането към манометъра. Един шарнир осигурява плътното му прилепване към капсулата на бутилката,- средната част (или гайката) позволява центрирането на горната част. Тя се завинтва в долната част, като закрепва целия апарат здраво върху бутилката,- долната част (скобата) е снабдена с един издатък, който се плъзга под пръстена на бутилката, като по този начин държи целия апарат. Има пръстени, които са предвидени да пасват на всякакви бутилки.2.2 Бутилки с коркови тапиАфрометътрът е съставен от две части (фигура 2):- горната част е идентична на тази от предходния апарат, но иглата е по-дълга. Тя е съставена от дълга празна тръба с острие в единия край, което спомага за преминаването на иглата през корковата тапа. Това острие се отделя и пада във виното след като пробие корковата тапа,- долната част е съставена от гайка и основа-поставка върху запушалката. На нея има четири затягащи винта, които служат за задържане на целия апарат върху запушалката.+++++ TIFF +++++Фигура 1 — Афрометър за капсули+++++ TIFF +++++Фигура 2 — Афрометър за коркови тапиЗабележки относно манометрите, които са включени в тези два вида апарати:- те могат да бъдат механични устройства тип Bourdon, или цифрови пиезоелектрични датчици. В първия случай бурдоновата тръба трябва да е изработена от неръждаема стомана,- те са градуирани в паскали (Ра). За искрящи вина е по-практично като измерителни единици да се използват 105 паскали (105 Ра), или килопаскали (kРа),- те могат да бъдат различни класове. Класът на един манометър е прецизността на отчитане спрямо цялата скала, изразена в проценти (напр. един манометър 1000 kРа от клас 1 означава максимално полезно налягане 1000 kРа, което се отчита при ± 10 kРа). За по-прецизни измервания се препоръчват уреди с клас 1.3. ПРОЦЕДУРАИзмерванията трябва да се извършват на бутилки, чиято температура е стабилизирана в продължение на 24 часа. След пробиване на коронката, корковата тапа или пластмасовата запушалка, бутилката се разклаща силно до достигане на постоянно налягане, за да се направи замерването.3.1 Бутилки с капсулиСкобата се плъзва върху издатъка под пръстена на бутилката. Гайката се затяга, докато целият апарат е добре затегнат върху бутилката. Горната част се завинтва върху гайката. За да се избегне загубата на газ, капсулата следва да се пробие възможно най-бързо, за да се допре шарнирното съединение до капсулата. Бутилката трябва да се разклати силно до достигане на постоянно налягане, когато може да се извърши замерване.3.2 Бутилки с коркова тапаПоставя се острието в края на иглата. То се разполага върху корковата тапа. Затягат се четирите винта върху корковата тапа. Затяга се горната част (иглата пробива корка). Острието трябва да падне в бутилката, за да може налягането да се предаде към манометъра. Замерването се прави, след като разклатите бутилката, докато достигне до едно постоянно налягане. Острието се прибира обратно, след като се направи замерването.4. ИЗРАЗЯВАНЕ НА РЕЗУЛТАТИТЕСвръхналягането при 20 °С (Paph20) се изразява в паскали (Ра) или килопаскали (kРа). Това зависи от точността на манометъра (напр. 6,3 × 105 Pa или 630 kPa, а не 6,33 × 105 Pa или 633 kPa за манометър клас 1 със скала, градуирана до 1000 kРа).Когато температурата е различна от 20 °С, това трябва да бъде компенсирано, като измереното налягане се умножи по съответния коефициент (виж таблица 1).Таблица 1Съотношение между свръхналягането Paph20 при пенливи и искрящи вина при 20 °С и свръхналягането Papht при температура t°C | |0 | 1,85 |1 | 1,80 |2 | 1,74 |3 | 1,68 |4 | 1,64 |5 | 1,59 |6 | 1,54 |7 | 1,50 |8 | 1,45 |9 | 1,40 |10 | 1,36 |11 | 1,32 |12 | 1,28 |13 | 1,24 |14 | 1,20 |15 | 1,16 |16 | 1,13 |17 | 1,09 |18 | 1,06 |19 | 1,03 |20 | 1,00 |21 | 0,97 |22 | 0,95 |23 | 0,93 |24 | 0,91 |25 | 0,88 |5. КОНТРОЛИРАНЕ НА РЕЗУЛТАТИТЕМетод за директно определяне на физичните параметри (метод по критерии тип I)Проверка на афрометритеАфрометрите трябва да се проверяват редовно (най-малко веднъж годишно)Това се извършва с помощта на калибрираща установка. Тя позволява манометърът, който се използва за замерванията, да бъде сравнен с един високо-качествен еталонен манометър, калибриран по националните стандарти и монтиран успоредно с първия. С проверката се сравняват стойностите, които отчитат двата уреда при повишаване и след това спадане на стойностите на налягането. Ако има разлика, манометърът се регулира от регулиращия винт.Лабораториите и упълномощените да извършват тези измервания организации са оборудвани с калибриращи установки; освен това такива се предлагат от производителите на манометри".--------------------------------------------------